***III Profesionālās tālākizglītības programmas - 3. kvalifikācijas līmenis***

**Būvizstrādājumu galdnieks**

***Profesionālās darbības pamatuzdevumi***

Būvizstrādājumu galdnieks:

* izgatavo, montē, uzstāda objektā dažāda veida un konstrukciju koka būvizstrādājumus (kāpnes, logu, durvju blokus);
* veic koka būvizstrādājumu remonta un atjaunošanas darbus;
* izgatavo būvizstrādājumus uz tehnoloģiskajām līnijām vai kokapstrādes darbmašīnām;
* veic nepieciešamos apdares, aizsardzības, montāžas un regulēšanas darbus.

***Darba apstākļi***

Būvizstrādājumu galdnieks strādā telpās, kurās mēdz būt caurvējš, putekļi, troksnis. Drošībai izmanto individuālos darba aizsardzības līdzekļus: respiratoru, skaņas slāpēšanas ierīces, aizsargbrilles.

***Darba iespējas***

Būvizstrādājumu galdnieks strādā galdniecības darbnīcās, kokapstrādes un būvizstrādājumu uzņēmumos, vai strādā individuāli kā pašnodarbinātā persona vai individuālais komersants.

***Profesionāli svarīgas īpašības un prasmes:***

* laba telpiskā uztvere,
* roku veiklība un kustību precizitāte,
* labs acumērs,
* izpildīgums, uzmanīgums;
* prasme lasīt un izprast tehnisko dokumentāciju, būvizstrādājumu rasējumus, tehnoloģiskās kartes, instrukcijas un citu darba dokumentāciju, pielietot iegūto informāciju darba procesā;
* spēja strādāt ar kontroles un mērinstrumentiem, noteikt izejmateriāla, gatavās produkcijas un iepakojuma materiālu atbilstību kvalitātes un tehniskajām prasībām.

Būvizstrādājumu galdniekam, kurš strādā kā pašnodarbinātais, būtiskas ir labas komunikāciju prasmes saskarsmei ar klientiem.